Utilitzar l’AssistiveTouch a l’iPhone - Assistència d'Apple\nUtilitzar l’AssistiveTouch a l’iPhone\nL’AssistiveTouch t’ajuda a utilitzar l’iPhone si tens dificultats per tocar la pantalla o prémer els botons. Pots utilitzar l’AssistiveTouch sense cap accessori per executar accions o fer gestos que et costin. També pots utilitzar un accessori adaptat compatible (com una palanca de control) juntament amb l’AssistiveTouch per controlar l’iPhone.\nAmb l’AssistiveTouch, pots utilitzar una sola premuda (o l’equivalent al teu accessori) per efectuar accions com les següents:\nObrir el menú de l’AssistiveTouch.\nTocar dues vegades.\nFer gestos amb diversos dits.\nAccedir al centre de control, a les notificacions, a la pantalla bloquejada o al selector d’app.\nAjustar el volum de l’iPhone\nUtilitzar el 3D Touch (als models compatibles)\nUtilitzar l’Apple Pay\nUtilitzar Emergència SOS\nLlegir el contingut de la pantalla en veu alta\nDemanar a Siri. Digues alguna cosa com: “Activa AssistiveTouch” o “Desactiva AssistiveTouch”.Aprèn a demanar coses a Siri.\nVes a Configuració > Accessibilitat > Tocar > AssistiveTouch.\nPer personalitzar l’AssistiveTouch, toca qualsevol d’aquestes opcions:\nPersonalitzar menú superior: el menú pot incloure fins a vuit accions.\nPremuda simple, premuda doble, premuda llarga o 3D Touch: assigna accions personalitzades que s’executen en interaccionar amb el botó de menú.\nCrear un gest nou: afegeix els teus gestos favorits.\nOpacitat en inactivitat: ajusta la visibilitat del botó de menú quan no el facis servir.\nConsell: Per activar o desactivar l’AssistiveTouch ràpidament, prem tres vegades el botó lateral (iPhone X i posteriors) o prem tres vegades el botó d’inici (altres models).\nAfegir un dispositiu de punter\nPots connectar dispositius que fan de punter amb tecnologia assistida Bluetooth i USB, com ara palanques de control i dispositius que fan de ratolí. El Magic Mouse i el Magic Trackpad no admeten la connexió per Bluetooth.\nA sota de “Dispositius apuntadors”, toca una d’aquestes opcions:\nDispositius: enllaça o desenllaça dispositius i personalitza botons.\nTecles per al ratolí: permet que el punter de l’AssistiveTouch es pugui controlar amb el teclat numèric.\nEstil del punter: ajusta la mida, el color i l’opció d’ocultar automàticament.\nMostrar teclat en pantalla: mostra el teclat en pantalla.\nMostrar sempre el menú: mostra el menú de l’AssistiveTouch quan hi hagi connectat un dispositiu apuntador.\nVelocitat de desplaçament: arrossega el regulador per ajustar la velocitat.\nBloqueig de l’arrossegament: activa aquesta opció per permetre l’arrossegament.\nDesplaçament de zoom: selecciona Continu, Centrat o Vores.\nControl de permanència: si aquesta opció està activada, mantenir el cursor quiet durant el temps especificat fa que es realitzi l’acció de permanència seleccionada.\nTolerància al moviment: ajusta la distància que et pots moure mentre et mantens en un ítem.\nMoure el botó de menú de l’AssistiveTouch\nArrossega el botó de menú a un altre lloc de la pantalla.\nToca el botó de menú i selecciona una acció o un gest.\nPer fer un gest amb diversos dits, fes el següent:\nAjuntar els dits: toca Personalitzar i després toca “Ajuntar dits”. Quan apareguin els cercles per ajuntar/separar els dits, prem qualsevol punt de la pantalla per moure aquests cercles i arrossega’ls cap a dins o cap a fora per fer el gest d’ajuntar o separar els dits, respectivament. En acabar, toca el botó de menú.\nLliscar o arrossegar amb diversos dits: toca Dispositiu > Més > Gestos i, tot seguit, toca el nombre de dígits necessaris per fer el gest. Quan apareguin els cercles a la pantalla, arrossega o fes lliscar els dits en la direcció que requereixi el gest. En acabar, toca el botó de menú.\nPer tornar al menú anterior, toca la fletxa que hi ha al centre del menú. Per sortir del menú sense fer cap gest: toca qualsevol punt situat fora del menú.\nCrear gestos personalitzats\nPots afegir els teus gestos favorits (per exemple, mantenir premut o girar amb dos dits) al menú de l’AssistiveTouch. Fins i tot pots crear diversos gestos amb diferents graus de rotació.\nVes a Configuració > Accessibilitat > Tocar > AssistiveTouch > Crear un gest nou.\nFes el gest que vulguis a la pantalla de gravació. Per exemple:\nGest de mantenir premut: mantén el dit en un punt fins que la barra de progrés de la gravació arribi a la meitat i, després, aixeca el dit. Ves amb compte de no moure el dit durant la gravació perquè no es gravi per error el gest d’arrossegar.\nGest de girar amb dos dits: gira dos dits a la pantalla de l’iPhone al voltant d’un punt situat entre aquests. Pots fer aquesta acció amb només un dit o amb un llapis; només has de crear cada arc per separat, un rere l’altre.\nSi graves una seqüència de gestos de tocar i arrossegar, es reproduiran tots alhora. Per exemple, si utilitzes un dit o un llapis per gravar quatre gestos de tocar seqüencials i independents en quatre punts diferents de la pantalla, es crearà un únic gest de tocar amb quatre dits.\nSi el gest no et surt bé, toca Cancel·lar i torna-ho a provar.\nQuan el gest s’hagi gravat correctament, toca Desar i posa‑li un nom.\nPer utilitzar el gest personalitzat, toca el botó de menú de l’AssistiveTouch, toca Personalitzar i després selecciona el gest. Quan apareguin els cercles blaus que representen el gest personalitzat, arrossega’ls fins allà on vulguis utilitzar el gest i després deixa’ls anar.\nAnterior Descripcions d’àudio Següent Prémer


Preguntes més freqüents. Departament de Cultura\nTens alguna pregunta? Al nostre web i en altres llocs de la xarxa segurament trobaràs la resposta. A continuació et presentem un breu esquema perquè segueixis la ruta més senzilla per a les teves cerques. Si ho desitges, pots enviar-nos les teves qüestions a la bústia de contacte del Departament de Cultura i, si es tracta d'una consulta relacionada amb la llengua catalana, has d'adreçar-te a la bústia http://www.gencat.cat/llengua/bustia\nEl Departament de Cultura: adreces, tràmits...\nVols trobar adreces, telèfons o altres dades de les diferents unitats del Departament de Cultura?\nTria la versió de l’organigrama que prefereixis.\nCerques informació sobre les subvencions i els tràmits del Departament de Cultura?\nConsulta la pàgina Tràmits: podràs cercar subvencions i tràmits per tema, tipus o perfil del sol·licitant.\nVols localitzar algun model de document per als teus tràmits culturals?\nEls diferents models del nostre Departament estan a la teva disposició.\nVols posar-te en contacte amb les oficines del Dipòsit Legal?\nLa seu central es troba a la Biblioteca de Catalunya (BC), a Barcelona, i també hi ha seus territorials. Tots els detalls sobre el seu funcionament al web de la BC.\nQui gestiona l’ISSN?\nLa gestió de l’International Standard Serial Number correspon a la Biblioteca de Catalunya. Consulteu la pàgina corresponent de la BC.\nVols informació de l’ISBN?\nPots adreçar-te a la pàgina de l'Agencia Española del ISBN. Veuràs que la sol·licitud de l’International System Book Number es pot fer telemàticament.\nCom pots trobar les dades de l’editorial d’un llibre? I altres informacions sobre algun llibre que t’interessi?\nPots consultar la base de dades de l’ISBN.\nOn pots tramitar el Registre de la Propietat Intel·lectual?\nEl Registre té la seu central a Barcelona i delegacions a Girona, Lleida i Tarragona. Pots consultar la seva pàgina web.\nCom pots registrar una associació?\nHas d’adreçar-te a la Direcció General de Dret i Entitats Jurídiques del Departament de Justícia.\nEl patrimoni: biblioteques, arxius, museus, monuments...\nEt cal trobar una biblioteca?\nPots consultar el cercador de biblioteques, que inclou totes les biblioteques del Sistema de Lectura Pública de Catalunya.\nVols informació de la Biblioteca de Catalunya?\nPots adreçar-te al seu web.\nCerques informació general sobre el món bibliotecari?\nEt recomanem el portal Biblioteques Públiques de Catalunya.\nPots tenir un únic carnet bibliotecari?\nSí, des del desembre de 2009 amb un únic carnet es pot accedir a totes les biblioteques públiques de Catalunya [+ info]\nConeixes el servei “Pregunteu, les biblioteques responen”?\nTé per objectiu donar resposta per correu electrònic a qualsevol pregunta formulada per internet a través de la pàgina web del servei, en un temps màxim de 72 hores [+ info]\nVols trobar un arxiu?\nVes a la pàgina temàtica dedicada als arxius i la gestió documental. També et pot interessar saber que l'Arxiu Nacional de Catalunya té pàgina web pròpia.\nVols anar a un museu?\nTotes les dades al cercador de museus i al de col·leccions.\nCerques informació general sobre museus?\nEt recomanem la pàgina temàtica del web de Cultura.\nVols utilitzar l’Articket?\nÉs un únic tiquet per visitar una selecció d’exposicions permanents i temporals de la ciutat de Barcelona. Visita la pàgina articketbcn.org\nVols informació del patrimoni cultural de Catalunya?\nDels molts recursos possibles, et proposem dos espais: la pàgina corresponent del web de Cultura i el portal patrimoni.gencat\nSi t’interesses en particular pels monuments oberts al públic que són propietat de la Generalitat de Catalunya, pots trobar-los al web del Museu d'Història de Catalunya\nCastell de Claramunt. Font: MHC\nVols visitar galeries d’art i exposicions?\nEt suggerim veure:\n- L’Agenda Cultural, on s’inclou un gran nombre de les mostres temporals que es fan a Catalunya\n- Pàgina temàtica sobre arts visuals\n- El Gremi de Galeries d’Art de Catalunya, amb el butlletí en línia d’exposicions (bimestral)\nVols adquirir obres d’art?\nSegons les teves preferències, pots adreçar-te a les galeries, als comerços d’antiquaris, a diferents espais comercials i també a les fires d’art que periòdicament es fan a diferents localitats catalanes. A més, al voltant de les festes nadalenques tenen lloc mostres i mercats d’art propis d’aquestes dates (Sala Vinçon, American Prints, Supermercat d’Art de l’Anoia a Igualada i altres).\n"Ramon Casas i Pere Romeu en un automòbil" (1901)\nCinema, Filmoteca de Catalunya...\nVols anar a la Filmoteca de Catalunya?\nLa Filmoteca té una sala de projeccions a Barcelona (pl. de Salvador Seguí, 1-9) i disposa de diverses seus concertades a les localitats següents: Girona, Lleida, Manresa, Olot, Tarragona, Terrassa i Vic.\nPots consultar la programació, la informació per adquirir abonaments i altres dades al web de la Filmoteca.\nT’interessa el cinema en general i, en particular, el cinema en català?\nDels gèneres cinematogràfics, dels directors, actors i actrius, de les novetats... ja saps que a la xarxa hi ha innombrables recursos. Nosaltres apuntem uns espais que ens agraden i et poden servir:\n- Propers festivals i mostres de cinema\n- Coordinadora de festivals i mostres de cinema i vídeo de Catalunya, Catalunya Film Festivals\n- Cinema en català\n- Dades genèriques sobre el sector audiovisual\n- Museu del Cinema-Col·lecció Tomàs Mallol\n- Federació Catalana de Cineclubs\nMúsica, teatre, circ, dansa...\nVols informació sobre música?\nEt convidem a les pàgines del web de Cultura:\n- Propers festivals de música\n- Pàgina temàtica sobre música\n- El codi de bones pràctiques en l’àmbit de la creació i la interpretació musicals (febrer de 2010)\nT’interessen les arts escèniques i de carrer (teatre, circ, dansa... )?\nPots consultar, entre d'altres, les pàgines següents:\n- Activitats d’aquest àmbit\n- Pàgina temàtica sobre arts escèniques\n- La Xarxa i Rialles, dues entitats que programen el bo i el millor per als infants\n- L’Associació d’Empreses de Teatre de Catalunya (ADETCA)\nVols assabentar-te d’activitats de cultura tradicional i popular?\nPots anar a fires, festes, trobades o festivals on gaudir de les tradicions del país. Trobaràs força activitats a l’Agenda Cultural, amb enllaços a les entitats organitzadores (geganters, castellers, federacions sardanistes, entitats...). Més informació d’aquest àmbit de la cultura:\n- Pàgines corresponents del web de Cultura\nLletres catalanes, fires de llibres...\nVols conèixer millor els autors de la literatura catalana?\nUn dels recursos és la base de dades Qui és qui a les lletres catalanes, un repertori d'autors i autores contemporanis d'obres de creació literària en català gestionat per la Institució de les Lletres Catalanes (ILC).\nVols informació de fires de llibres?\nPots consultar la pàgina temàtica corresponent del web de Cultura.\nActivitats per a tothom, activitats per als petits...\nCom pots informar-te d'activitats culturals que es fan a Catalunya?\nMitjançant l’Agenda Cultural, un cercador d’actes culturals que està al teu servei des de 1990.\nQuè pots fer amb nens i nenes?\nHi ha moltes propostes! Pots consultar activitats que s’adrecen especialment a la família i al públic infantil i juvenil. A més, els museus i les biblioteques tenen programacions molt variades on s’inclouen tallers, l’hora del conte, visites per a tota la família... Us suggerim que aprofiteu aquestes ocasions per compartir experiències plegats, els grans i els petits.\nÉs un club per tots aquells a qui els agrada el món del teatre, de la música, del cinema, la literatura, l’art, els viatges... pels amants del món de la cultura. El carnet del Club TR3SC et permetrà gaudir de propostes culturals a Catalunya amb descomptes permanents, puntuals i d’altres ofertes especials en els diferents àmbits del Club. Al web del TR3SC trobaràs les diferents maneres de fer-te’n soci i molta més informació.\nMuseu del Modernisme, una de les propostes del TR3SC\nEl portal de llengua catalana t'ofereix una informació molt extensa relacionada amb diferents aspectes, com són eines i recursos a la xarxa, com aprendre català, suport a entitats i empreses i molts altres. Hi trobaràs la pàgina "Atenció a la ciutadania", que està dedicada a resoldre els teus dubtes i t'ofereix, a més, la bústia de contacte http://www.gencat.cat/llengua/bustia\nFes-te soci del TR3SC


moianès.net, el portal del Moianès i rodalies - Es signa un conveni entre la Fundació Impulsa i el Consell Comarcal del Moianès\nMoianès: Es signa un conveni entre la Fundació Impulsa i el Consell Comarcal del Moianès\nEnviat el Dimarts, 25 de febrer a les 13:34:11 per Redaccio\nEl Consell Comarcal del Moianès i la Fundació Impulsa signen un conveni per promoure l’accés dels alumnes als cicles formatius.\nDes de les dues entitats se’ls donarà suport econòmic, acompanyament i oportunitats per a seguir estudiant i formar-se. Els estudiants tindran l’oportunitat de realitzar itineraris de formació professional que afavoreixin la seva inserció laboral.\nEl Consell Comarcal del Moianès i la Fundació Impulsa van signar el passat 20 de febrer a Moià, un conveni de col·laboració que servirà per promoure l’accessibilitat d’alumnes del Moianès als cicles de Formació Professional (FP), i els acompanyaran de manera transversal per oferir-los noves oportunitats professionals.\nEs tracta d’un programa que fomenta la relació empresa, centre educatiu i alumne per tal de millorar les habilitats dels estudiants segons les necessitats de les empreses i, alhora, promocionar el talent i la seva retenció geogràfica a la comarca per facilitar un bon desenvolupament de la indústria i els serveis de la zona.\nMés d’una desena vintena d’alumnes de 4t d’ESO de l’institut de Moià, l’Institut Escola de Castellterçol i l’Institut d’Artés (ja que joves de la comarca també van a estudiar en aquest municipi) es podran beneficiar de les beques IMPULSA i tindran l’oportunitat de realitzar itineraris de formació professional que afavoreixin la seva inserció laboral, evitant que la situació econòmica i social sigui una barrera que els impedeixi formar-se professionalment.\nEls alumnes becats rebran suport econòmic, i un acompanyament per part d’un mentor que l’ajudarà durant els anys en què duri la formació professional escollida. “Volem que l’alumne tingui un aterratge fàcil en el món laboral. La Formació Professional té un índex d’incorporació molt elevat. I nosaltres els volem guiar cap a l’empresa, preparar-los, formar-los i integrar-los en la vida professional”, va destacar el president de la Fundació Impulsa, Carles Cuyàs.\nCuyàs va ressaltar la necessitat en què els joves del Moianès es puguin seguir quedant a la comarca una vegada hagin finalitzat la seva formació professional. “Volem que els joves siguin un actiu per la comarca i per al territori. El valor del Moianès s’ha de poder quedar al Moianès”.\nEl vicepresident del Consell Comarcal del Moianès, Eloi Oller, també va remarcar la necessitat “d’identificar les necessitats dels joves del Moianès i d’aquesta manera, poder seguir teixint joventut”. Oller va cloure l’acte agraint la feina dels tècnics de la institució i de totes les persones que han treballat per tirar endavant aquest projecte.


BComú obligada a retirar la proposta de Pressupostos 2016 - El triangle\nLa formació no troba suports necessaris\nBarcelona en Comú no ha trobat els suports necessaris –només tenia assegurat el de la CUP- per obtenir una majoria que donés llum verda al primer tràmit per aprovar Pressupostos municipals per a l’any vinent, i ha hagut de retirar, de l’ordre del dia de la comissió municipal d’Economia i Hisenda, el debat per a la votació inicial del projecte.\nCiU, C’s i PP ja havien anunciat el rebuig a la proposta de comptes públics elaborats per l’equip de govern municipal, mentre que ERC i PSC encara no s’havien decidit. El projecte presentat incloïa un increment del 6,2% per arribar als 2.708 milions d’euros. Preveia una pujada de les partides per a polítiques socials del 5,5%.\nLa sessió celebrada aquest dimarts a la comissió d’Economia de l’Ajuntament ha tingut un moment de desconcert, quan la cap de files de C’s, Carina Mejías, que precisament presideix la comissió, ha anunciat la retirada del projecte a twitter abans de fer-ho oficialment. L’acció li ha costat els retrets de tots els grups municipals.\nQui alerta de la “república islàmica de Catalunya”?


Ràdio Sió Agramunt 107.9 FM | "Les piscines d'Agramunt obren el 22 de juny amb abonaments quinzenals i accés per franges d'edat"\nInici / Notícies / Les piscines d'Agramunt obren el 22 de juny amb abonaments quinzenals i accés per franges d'edat\nLes piscines municipals d'Agramunt obriran el proper 22 de juny amb modificacions importants provocades per les mesures de seguretat per evitar el contagi per la Covid-19. Entre els principals canvis a tenir en compte hi ha el fet que només es podrà accedir amb un abonament que s'haurà d'adquirir per quinzenes, tal i com indica el regidor d'Equipaments Municipals, Josep Maria Carrera: "Nosaltres ara no ens podrem treure els abonaments ni pel mes de juliol ni pel mes d'agost, només es podrà treure per aquesta quinzena".\nAixí doncs, l'abonament per la última quinzena de juny es podrà treure de l'11 al 18 de juny, Hi haurà cinc modalitats d'abonament: un que anirà del 22 de juny al 5 de juliol; un altre que serà vàlid del 6 al 19 de juliol; un tercer del 20 de juliol al 2 d'agost; un quart que anirà del 3 al 16 d'agost, i un últim que serà vàlid del 17 al 30 d'agost.\nA cada canvi de quinzena, es farà una revisió i si no s'ha arribat al límit dels abonaments permesos per cada quinzena, hi haurà la possibilitat de què un usuari que ja hagi fet ús d'un abonament, pugui treure's un altre abonament. Aquestes revisions es faran a cada canvi de quinzena. Amb aquestes rotacions es garanteix que tothom que vulgui anar a la piscina pugui fer-ho i no en gaudeixin sempre les mateixes persones.\nL'altre gran canvi és que l'accés a les piscines es farà per franges d'edat, de forma que s'ha establert tres franges diàries: "Al matí obrir les piscines per gent gran i adults. Al migdia faríem una franja per a majors de 18 anys i gent gran i a la tarda, per famílies". Concretament, -s'establirà una franja de les 10 a les 13h oberta a tota la població (entre setmana en aquesta franja horària també es faran cursets de natació)\n; de les 13.30h a les 16h serà una franja recomanada a majors de 18 anys; de les 16.30 a les 18.30h serà una franja recomanada a famílies i de les 19h a les 21h, recomanada per les famílies.\nCarrera indica que amb aquestes franges es podrà limitar l'aforament i assegurar que tothom pugui accedir a la piscina un cop al dia: "El motiu principal per les franges horàries és per l'aforament. No podem entrar tots a l'hora i haurà d'haver aquestes limitacions i creiem que la millor forma de fer-ho és aquesta. El que no estaria bé és que qui primer entra pugui gaudir de la piscina i hi hagi gent que no en pugui gaudir perquè no hi pot anar a primera hora. Així donem l'oportunitat a tothom i s'aprofitarà la sortida de la gent per poder fer una desinfecció de l'espai".\nA part d'establir les diferents franges d'edat, cal recordar que l'accés a la piscina també estarà condicionat per les normes de seguretat per fer front a la Covid-19, com per exemple, l'ús de mascareta i mantenir la distància social; l'ús d'un calçat només per accedir al recinte o la limitació de l'aforament, entre altres.\nEl preus dels abonaments quinzenals seran de 12 euros pels adults; 8 euros pels menors i 3 pels jubilats. S'aplicaran descomptes del 50 per cent del cost de l'abonament per a famílies nombroses o monoparentals que s'aplicaran a tots els seus membres. També es faran descomptes del 50 per cent a les persones amb una disminució igual o superior al 33 per cent.\nAltres aspectes a tenir en compte és que aquest any s'amplia fins a les 21.00 h l'horari d'obertura (l'horari serà de 10 a 21h de dilluns a diumenge) i que aquest any només podran fer ús de les piscines municipals les persones que estiguin empadronades a Agramunt.\nNetegen el campanar de l'Església Santa Maria d'Agramunt


(S'ha redirigit des de: Dermàpter)\nEs tracta d'insectes molt populars, per aquests motiu han rebut moltes denominacions al llarg del nostre país, la majort part dels quals fan referència a les pinces que tenen al final de l'abdomen, que recorden unes tisores. La creença popular és que aquests insectes s'introdueixen dins de l'orella i són capaços de foradar el timpà cosa que no és gens certa.\nEls noms catalans d'aquest insecte són: barcaconya (Tarragona, Alcanar, de 'bargar', bregar), corcollana, cuca forcada, cucatalla, tisoreta, tallatisores, estisoreta, (es)tisoretes, estenalleta, (es)tenalles, forcadella, papaagulla, papaestisores, papaorelles, papanovia [papənuvíə], plur. [papəsnuvíəs] (Mall.) o picanovia [pikənuvíə] (Men.), papapolla, papaxolla, papipolla, papa-sastres, papopudrilla (cat. nord), rapacul, sastre, sastret, tallacames, tallacanyes, talladits, tallamans, tallamocs, tallanàs/tallanassos, talla-roba o talla-robes, xoroiana eiv. o xoriana (Pitiüses, Olesa, Valls), xorigaca, xiurana (a Esparreguera) (de eixorellar, llevar les orelles).\nObtingut de «https://ca.wikipedia.org/w/index.php?title=Dermàpters&oldid=21404799»\nDarrera modificació: 30 juny 2019 a les 15:08


Guia Ubuntu/Instaŀlació Programari Ubuntu 11.04 - Viquillibres\nGuia Ubuntu/Instaŀlació Programari Ubuntu 11.04\n4 Instal·lar de nou un programa\n5 Alternatives al Synaptic: apt-get i aptitude\nA GNU/Linux anomenem paquet a una aplicació, biblioteca o component que es pugui instal·lar a un sistema. Alhora, és freqüent que cada distribució tingui el seu propi sistema de gestió de paquets. Els més coneguts són els RPM (originaris de RedHat) i els DEB (originaris de Debian). Ubuntu utilitza aquests últims. Per a instal·lar un paquet en concret, és probable que aquest tingui dependència d'altres paquets. Per exemple, si voleu instal·lar una aplicació gràfica per a navegar per Internet que utilitzi la biblioteca gràfica GTK, caldrà que tingueu instal·lat al sistema la biblioteca GTK per a poder instal·lar el navegador.\nJa fa uns anys, Debian va afegir un sistema de gestió de paquets DEB anomenat APT. Aquest sistema resol automàticament les dependències que té una aplicació, de tal manera que si voleu instal·lar el navegador comentat a l'exemple anterior, l'APT s'encarrega de baixar i instal·lar tant el navegador com la biblioteca GTK com tot el que calgui. I tot sense la intervenció de l'usuari i, per tant, aconseguint una instaŀlació més fàcil.\nTambé hi ha la possibilitat d'instaŀlar programari no disponible als dipòsits, però acostuma a ser més difícil. Per sort, tant Debian com Ubuntu ofereixen suficients paquets per a cobrir les necessitats d'un usuari normal. Actualment hi ha més de 33.000. paquets disponibles.\nAquesta és l'opció gràfica més senzilla. La trobareu al llançador lateral esquerre de l'escriptori.\nSynaptic és una eina gràfica per a l'instaŀlació de paquets. El trobareu al menú Aplicacions. Si aneu a Paràmetres – Dipòsits, podreu triar programari de codi obert (lliure) i també, amb els inconvenients que comportarà, programari privatiu (amb copyright). Referent a l'opció Controladors propietaris, trobareu informació al Capítol Quart, instaŀlació de controladors privatius.\nAltres característiques del Synaptic\nEn el cas que volgueu cercar un paquet determinat, podeu fer servir, a la barra d'eines, el botó Cerca ràpida.\nUn cop ja tingueu tots el paquets desitjats marcats, heu de prémer Aplica a la barra d'eines.\nInstal·lar de nou un programa[modifica]\nPot ser que un programa deixi de funcionar correctament o fins i tot que no s'iniciï. En aquest cas, pot ser útil reinstaŀlar el programa de nou. Synaptic ens ofereix aquesta tasca molt fàcilment. Dins del Synaptic, cerqueu el paquet del programa, feu clic dins del quadradet que hi ha a la part inicial del nom del paquet amb el botó dret del ratolí. Al menú emergent, feu hi clic a l'opció Marca per a reinstal·lar i a Aplica. Tot seguit, el programa s'instaŀlarà de nou automàticament. Teniu en compte que us caldrà una connexió a internet.\nApt-get és una de les eines essencials a les distribucions de Gnu/Linux derivades de Debian, com ho és l'Ubuntu. Juntament amb aptitude i d'altres, són eines de gestió de paquets .deb, els quals us permetran instal·lar programari a l'Ubuntu amb una fiabilitat i estabilitat extraordinàries.\nQuan instal·leu una aplicació que té dependències, aquestes les marca com a Automàtiques de tal manera que si la voleu esborrar, també esborrarà les dependències Automàtiques que ja no les necessitareu més. Aquesta estupenda funcionalitat us ajudarà a mantenir net el sistema i lliure de paquets no útils.\nObtingut de «https://ca.wikibooks.org/w/index.php?title=Guia_Ubuntu/Instaŀlació_Programari_Ubuntu_11.04&oldid=44506»


Butlletí Novembre 2015 – CETR\nENCONTRE INTERNACIONAL CETR\n11è Encontre Internacional CETR\ndel 2 al 7 de novembre de 2015\nL’espiritualitat dels ateus I\nDel 12 de novembre al 17 de desembre\n6 dijous, de 19:30 a 21:00 h\nL’ateisme ofereix una forta vivència espiritual que suposa la negació de les imatges que es fan de la divinitat o de Déu. Aquesta negació es fa, en molts casos, a través d’una denúncia clara i profètica de les incoherències i instrumentalitzacions que algunes institucions religioses fan del sentiment i del discurs religiós, però sobretot suposa una actitud lliure, sense submissions que afirma la immanència i la realitat en la seva immediatesa.\nVeurem autors com Spinoza, Feuerbach, Schopenhauer, Marx, Nietzsche, Freud, Bertrand Russell, George Orwell, Carl Sagan, etc., dels qui es pot aprendre molt en la nova situació cultural de les societats de canvi constant que no permeten sotmetre’s a creences fixadores.\nCamins de saviesa: les tradicions Abrahàmiques\n4 dilluns, de 18.00 a 19:30 h\nQuina mena de saviesa és aquesta que demana deixar enrere fixacions, expectatives, pors, i convida a viure, sentir, actuar, des de la nuesa de sí mateix? Conserva alguna vigència, avui? De tot arreu ens en arriben indicacions i pistes; cada tradició cultural hi fa la seva aportació pròpia.\nAquest seminari ens introdueix en la peculiaritat dels camins de saviesa que s’obren des de la perspectiva espiritual del judaisme, del cristianisme i de l’islam. Mestres del silenci, càbala, sufisme… més enllà de dogmes o codis de comportament, què ofereix el llegat de saviesa d’aquestes tradicions? Què poden aportar a la realitat de vida del segle XXI?\nDebat: La sostenibilitat de la vida en el planeta. Projecció i debat del documental “Home”\na càrrec de Jose Manuel Bobadilla i Raúl Garcia\n– CANVI DE DATA I HORA –\nDijous19 de novembre a les 18:30 h\nDirigit per Yann Arthus-Bertrand i estrenada al 2009. La pel·lícula a base de vistes aèries de diferents llocs del planeta mostra la diversitat de la vida i com les activitats humanes s’han convertit en una amenaça per a l’equilibri ecològic del planeta. El documental és un avís sobre que la situació podria ser irreversible si no modifiquem la nostra conducta. Però evita ser pessimista amb frases com «és massa tard per a ser pessimistes».\nLectura compartida de textos de saviesa\nInici: 12 de novembre\nL’objectiu d’aquesta proposta és facilitar la lectura dels textos de les grans tradicions de saviesa per extreure’n procediments teòrics i pràctics de cultiu de la qualitat humana profunda. El primer text que explorarem serà el Dhammapada, el Camí de saviesa, “l’evangeli” del budisme. Una obra breu que recull el pensament del Buda en forma de sentències. El debat serà l’eina de treball.\nCap de setmana de silenci (a Sant Martí de Sesgaioles)\n28-29 de novembre\nA partir d’una selecció de textos del Mathnawi de Rumi, per mitjà de pràctiques de silenci i comentaris, un cap de setmana per intensificar el treball sobre la qualitat humana.


Aquest article pretén un objectiu doble. En primer lloc vol mostrar que educació i Filosofia estan lligades de tal manera que l'activitat filosòfica comporta una proposta de forma de vida i, en conseqüència, també proposta educativa. Per l'altra banda, avaluar, en aquest sentit, l'actualitat de les propostes de Montaigne i Descartes. Finalment, conclou amb una comparació entre les dues propostes educatives que suposen les filosofies de Montaigne i Descartes.\nParaules clau: Montaigne, Descartes, Filosofia com a forma de vida\nRecepció de l'original: 02/12/2013\nAcceptació de l'article: 29/01/2014


Inici Preguntes freqüents FAQ's Creació i Consolidació d'Empreses\nQuè puc fer si vull muntar un negoci? Per on començo?\nQuins recursos m’oferiu per a muntar un negoci?\nQuè he de fer per a fer-me treballador/a autònom/a?\nQuè és el dossier de l’emprenedor?\nA on he de registrar el meu negoci?\nVull muntar el meu propi negoci. Quines ajudes i subvencions hi ha?\nQuina és la normativa legal que he de conèixer per muntar un negoci?\nCom sé si tinc les aptituds necessàries per muntar un negoci?\nQuines sessions informatives feu a Promoció de la Ciutat per a muntar un negoci?\nQuan es fan les sessions informatives?\nQuè he de fer per obrir un establiment comercial?\nOn puc consultar tota la normativa d’establiments comercials?\nCom puc crear un comerç al detall?\nQuè he de fer per obrir un establiment de restauració?\nQuines lleis regulen tot allò relatiu a la seguretat alimentària en els establiments comercials i de restauració?\nEs pot compatibilitzar el treball per compte propi i el treball per compte d’altri?\nQuin és el calendari d'obertura d'establiments comercials de Blanes per al 2011?\nQuè haig de fer per demanar la capitalització o pagament únic? Quins requisits haig de complir?\nQuina informació he de tenir per obrir un establiment de restauració?\nJa tinc un negoci, quins tipus de contractes puc fer als meus treballadors/es?\nQuines obligacions tenen els/les persones treballadores autònomes respecte a la Llei de prevenció de riscos laborals? Què han de complir i quina diferència hi ha entre aquests i les persones empresàries que tenen treballadors assalariats?\nTinc treballadors/es, han de fer algun curs sobre riscos laborals?\nQuina formació mínima en prevenció de riscos laborals ha de tenir un "treballador designat" per l'empresa (modalitat d'organització de l'activitat preventiva)?\nVull fer una pàgina web per al meu negoci, em podeu ajudar? (assessorament, sessió d’e-commerce...)\nVull vendre els meus productes i/o serveis per Internet, com ho puc fer?\n1. Què puc fer si vull muntar un negoci? Per on començo?\nConsulta també el web de Barcelona Activa, és molt complert.\n2. Quins recursos m’oferiu per a muntar un negoci?\nConsulta el nostre apartat de Creació i Consolidació d’empreses, hi tens el dossier de l’emprenedor, les sessions de formació per a emprenedors, i assessorament sobre el teu pla de negoci, a més de les subvencions a les que pots optar. Al “Dossier de l’emprenedor/a” tens tot el que necessites sobre normativa, finançament i guies.\n3. Què he de fer per a fer-me treballador/a autònom/a?\n4. Què és el dossier de l’emprenedor/a?\nÉs un dossier que hem elaborat a Promoció de la Ciutat per aquelles persones que volen muntar un negoci o tenen una idea d’empresa. En ell hi trobaràs informació de les sessions presencials informatives que fem a Promoció de la Ciutat, una guia molt complerta per a l’elaboració del pla de negoci, els ajuts i subvencions existents i el finançament per a muntar el teu negoci. També hi ha exemples de negocis per Internet que et poden donar idees. Consulta’l.\n5. A on he de registrar el meu negoci?\nHo pots fer a través de l’oficina virtual del web de Gencat.\n6. Vull muntar el meu propi negoci. Quines ajudes i subvencions hi ha?\nConsulta el cercador de subvencions del FISUB, està per sectors i per finalitats i l’accés és senzill i àgil.\n7. Quina és la normativa legal que he de conèixer per muntar un negoci?\n8. Com sé si tinc les aptituds necessàries per muntar un negoci?\nVine a les sessions d’emprenedoria que fem a Promoció de la Ciutat, a la segona sessió (abaix) cada assistent fa una autoavaluació de les capacitats i habilitats personals necessàries per muntar i dur la gestió del propi negoci.\n9. Quines sessions informatives feu a Promoció de la Ciutat per a muntar un negoci?\n10. Quan es fan les sessions informatives?\n11. Què he de fer per obrir un establiment comercial?\nConsulta l’oficina virtual de Gencat.\n12. On puc consultar tota la normativa d’establiments comercials?\n13. Com puc crear un comerç al detall?\nAquí tens una guia molt complerta a on t’ho explica.\n14. Què he de fer per obrir un establiment de restauració?\nNormativa de seguretat alimentària en l’àmbit del comerç minorista i de la restauració.\nGuia de pràctiques correctes d’higiene.\nFitxes d’informes d’establiments minoristes d’aliments.\nEls titulars d'establiments de restauració no hauran de sol·licitar la inscripció dels seus establiments en el Registre de Turisme de Catalunya* sinó que la inscripció la farà d'ofici la Direcció General de Turisme mitjançant comunicació de l'ajuntament que hagi atorgat la llicència municipal a l'establiment.\n15. Quines lleis regulen tot allò relatiu a la seguretat alimentària en els establiments comercials i de restauració?\nAquí hi tens els enllaços de normativa alimentària.\n16. Es pot compatibilitzar el treball per compte propi i el treball per compte d’altri?\nHi ha sol·licituds, les acreditacions i informació als enllaços següents.\n17. Quin és el calendari d'obertura d'establiments comercials de Blanes per al 2011?\n18. Què haig de fer per demanar la capitalització o pagament únic? Quins requisits haig de complir?\nEls requisits són aquests. Per demanar la capitalització has d’anar a la plana web de Red Trabaja, abaix de tot trobaràs el model de sol·licitud que has de presentar. Hauràs de presentar a l’Oficina de Treball el Formulari, que té 8 pàgines i on les 6 últimes corresponen al Pla d’Empresa que et podem validar a Promoció de la Ciutat. El percentatge de la capitalització de l’atur que et donin té un límit, que correspon a la inversió inicial que tu facis al teu negoci. Per això hauràs de presentar les factures d’aquesta inversió inicial. I si no arriba la inversió inicial al percentatge de la capitalització de l’atur t’ho retornaran després amb les quotes a autònoms.\nQuan omplis el formulari de sol·licitud l’has de presentar a l’Oficina de Treball. Entre 3 i 7 dies després rebràs una notificació a casa, a través de correu ordinari, que t’indicarà si t’han atorgat la capitalització de l’atur o no. Si la resposta és afirmativa, aproximadament en un mes t’ingressaran els diners i tu hauràs de justificar aquesta inversió inicial. Recorda que has de tenir molt ben actualitzades les teves dades de domicili perquè la notificació no s’extraviï o s’enviï a un domicili que no és el teu. Aquí tens la Memoria Explicativa.\n19. Què he de fer per obrir un establiment de restauració?\n20. Ja tinc un negoci, quins tipus de contractes puc fer als meus treballadors/es?\nConsulta els webs Red Trabaja i al de la Seguretat Social.\n21. Quines obligacions tenen els/les persones treballadores autònomes respecte a la Llei de prevenció de riscos laborals? Què han de complir i quina diferència hi ha entre aquests i les persones empresàries que tenen treballadors assalariats?\n22. Tinc treballadors, han de fer algun curs sobre riscos laborals?\n23. Quina formació mínima en prevenció de riscos laborals ha de tenir un "treballador/a designat/ada" per l'empresa (modalitat d'organització preventiva)?\n24. Vull fer una pàgina web per al meu negoci, em podeu ajudar? (assessorament, sessió d’e-commerce...)\n25. Vull vendre els meus productes i/o serveis per Internet, com ho puc fer?


L’informe del Govern amb la pitjor previsió i estat d’alarma fins al 12 d’abril: les claus del dia, amb Antoni Bassas (26/03/2020) (Antoni Bassas)\nL’informe del Govern amb la pitjor previsió i estat d’alarma fins al 12 d’abril: les claus del dia, amb Antoni Bassas (26/03/2020)\nCoronavirus a Catalunya: l'última hora de la pandèmia, en directe\n5 min. 26/03/2020 08:34\nBon dia des de l’ARA. Dijous, 26 de març del 2020. Cal esperar ruixats de neu al Pirineu i Prepirineu però també en comarques centrals i del sud. En general seran xàfecs curts i intensos que podran arribar a caure amb una cota de neu de només 400 metres. El cap de setmana pujarà la temperatura però el fred i la neu encara tornaran la setmana que ve.\n1. Les xifres, per començar: a Catalunya, en les últimes 24 hores van morir 156 persones. Són menys que el dia abans. Fins ara han mort amb la Covid-19 un total de 672 persones.\nPerò la xifra que continua creixent de manera preocupant és la dels malalts greus: a Catalunya hi ha 1.021 persones en estat crític.\nLa bona és que 1.697 persones s’han recuperat, 107 de les quals en el brot d’Igualada.\nI encara una dada pitjor: hi ha 2.000 professionals sanitaris infectats. Aquest és l’aplaudiment de les 8 que ahir van dedicar als sanitaris de l’Hospital de Can Ruti, a Badalona.\n2. En una sessió que ha acabat a la una tocada de la matinada, el Congrés ha prorrogat l’estat d’alarma, amb els vots a favor de PSOE, Podem, Cs, PP i Vox.\nPedro Sánchez ha dit: "La situació de les UCI de la capital està a prop del col·lapse i és en aquest moment que tots els espanyols serem solidaris amb els madrilenys. El govern d’Espanya garantirà l’equitat i posarà recursos sanitaris als hospitals de la Comunitat de Madrid provinents d’altres bandes d’Espanya que no tinguin aquests problemes de saturació". I és que Madrid concentra el 53% dels morts de tot Espanya. Sánchez s'ha trobat amb les abstencions d'alguns grups com JxCat, la CUP i d'altres que van ser necessaris per a la investidura, com ERC, EH Bildu i el BNG. Dels 350 diputats, 307 han votat a distància.\nPablo Casado ha votat a favor però ha estat dur: "Nosaltres li hem donat tot el que ens ha demanat, però amb aquests poders màxims, l’eficàcia del govern està sent mínima i això no pot ser. Sr. Sánchez, estic sent el cap de l’oposició que vostè no va ser”. I Rufián ha dit: “Si volem abaixar aquesta corba, no té cap sentit obligar la gent a anar a comprar d’un en un dissabte, i en canvi que es trobin dilluns un metro atestat perquè han d’anar a treballar obligats. O parem el país, o ens quedem sense país”.\nLa principal discrepància d'aquestes formacions és que reclamen el confinament total i la suspensió de l'activitat laboral no essencial."O aturem el país o ens quedem sense país", ha subratllat el portaveu republicà, Gabriel Rufián.\nLa xifra total de víctimes a Espanya és de 3.647 persones. Mirin la gràfica:\nLes corbes de casos a Catalunya i Madrid no són corbes, són fletxes que pugen ben dretes, per desgràcia.\n3. Ahir, el president Torra va comparèixer al Parlament, a distància. I davant els grups parlamentaris va dir: "La situació actual es pot allargar fins al mes de juny si no es prenen mesures més restrictives de confinament".\nPer tant, "sense mesures més restrictives, la crisi es pot allargar fins al juny". El mateix dia que s'ha sabut que un informe del departament de Salut estima que en el pitjor escenari hi podria haver fins a 13.000 morts per coronavirus a Catalunya.\nA Igualada, 43 persones han mort amb la Covid-19, dues més respecte al dia anterior. Aquest dimecres el Govern ha anunciat que no només vol que el confinament a la conca d'Òdena es mantingui 15 dies més, sinó que també vol que sigui encara més restrictiu, ja que la taxa de mortalitat en aquesta zona multiplica per deu la de Catalunya.\nI per cert, molt important: el coronavirus no és només una malaltia de gent gran, entre el 15% i el 20% d'ingressats a l'UCI tenen entre 20 i 50 anys.\n4. La multinacional catalana Grifols ha arribat a un acord amb l'autoritat nord-americana de Desenvolupament i Investigació Biomèdica Avançada, la Food and Drug Administration i altres organismes nord-americans per produir un remei contra el coronavirus a partir de plasma de pacients recuperats, per processar-lo i produir proteïnes immunes al coronavirus.\n5. Finalment, les proves de la selectivitat es faran entre el 22 de juny i el 10 de juliol i l’examen serà més flexible.\nLa selectivitat es farà entre el 22 de juny i el 10 de juliol i es flexibilitzaran les preguntes\nAixí comença aquest dijous. Quedem-nos a casa, ànim i que tinguem un bon dia.


Els alcaldes de la Vall de Camprodon es concentren per la falta de metges de capçalera | Ajuntament de Camprodon\nEls alcaldes de la Vall de Camprodon es concentren per la falta de metges de capçalera\nAquest dijous, davant del CAP de Camprodon, alcaldes i alcaldesses han expressat el seu malestar al Departament de Salut de la Generalitat.\nAquest dijous, 13 de juny, a les 10 h del matí s’ha produït una concentració amb tots els alcaldes i alcaldesses de la Vall de Camprodon per tal de protestar contra la decisió de reduir el personal sanitari en el territori. El passat 4 de juny, tots els municipis de la Vall de Camprodon van rebre, de part de l’Equip d’Atenció Primària de Camprodon, una comunicació on s’informava que de l’1 de juliol al 31 d’agost es deixaria de fer assistència als consultoris dels pobles de la Vall. Igualment passava amb la Residència Geriàtrica Municipal, per manca de professionals especialistes en medicina familiar i comunitària.\nXavier Juncà, regidor de l’Ajuntament de Camprodon i President de la Mancomunitat de la Vall de Camprodon, ha afirmat que “amb la nostra protesta, esperem que el Departament de Salut prengui mesures i que reconsideri la decisió de retallar els serveis sanitaris als pobles de la Vall”.\nCamprodon es troba en un entorn rural i de muntanya amb la població envellida, de manera que la majoria de pacients són persones grans a les quals els és difícil desplaçar-se cap al consultori de Camprodon. A més, pel fet de ser una zona rural, la freqüència de transport públic és molt reduïda. A aquest fet se suma que, durant els mesos d’estiu, la Vall de Camprodon veu triplicada la seva població, per tant les necessitats mèdiques també es veuran incrementades creant el col·lapse al consultori de Camprodon.


La CMO celebra la reducció del 50% del cànon de l'aigua a...\nLa CMO celebra la reducció del 50% del cànon de l'aigua anunciat per l'ACA\nEl Govern de la Generalitat de Catalunya, a proposta del Departament de Territori i Sostenibilitat, ha aprovat un seguit de bonificacions en el cànon de l'aigua que suposaran un estalvi per a les famílies i les empreses en el seu rebut. La mesura s'ha pres arran de la pandèmia de la COVID-19 que no només suposa una emergència sanitària a nivell global, sinó que també té un impacte directe sobre l'economia i el conjunt de la societat.\nD'aquesta manera, amb la voluntat d'ajudar a les famílies i les empreses a superar la situació d'emergència i de crisi provocada per la COVID-19, el Govern ha decretat una reducció del cànon de l'aigua. Tot i que es tracta d'un tribut finalista, dirigit a finançar els serveis del cicle de l'aigua a Catalunya, una rebaixa temporal d'aquest impost podrà alleujar en part les càrregues econòmiques de la ciutadania i de les empreses que són contribuents, segons el portal especialitzat iAgua.\nConcretament, l'Agència Catalana de l'Aigua (ACA) ha aplicat les següents mesures:\nReducció del 50% del cànon de l'aigua a tots els usuaris domèstics durant els mesos d'abril i maig.\nReducció del 50% del cànon que paguen les indústries i la resta d'activitats econòmiques (petites i mitjanes empreses, comerços i autònoms).\nEn aquest sentit, la Comunitat Minera Olesana ha celebrat les mesures presentades per l'ACA corresponents als mesos d'abril i maig. Tot i així, la cooperativa de l'aigua demana que les reduccions s'ampliïn durant tot l'episodi de l'estat d'alarma. Alhora, la CMO recorda als seus abonats i abonades que la factura d'aquest primer trimestre no ha sofert cap canvi, ja que els mesos de gener, febrer i març no s'han vist inclosos dins la mesura. Ara bé, la factura de la CMO no ha sofert tampoc cap increment respecte a les de 2019.\nL'organisme ha calculat que el cost aproximat d'aquestes mesures serà d'uns 50 milions d'euros, si bé serviran per aportar liquiditat a les famílies i a les empreses, a càrrec de la Generalitat, a través del pressupost de l'ACA.


"L'acord CiU-PP és el Pacte del Cavall de Troia que permet al PP controlar la política catalana" · Tribuna.cat\nDivendres, 8 de juliol del 2011 | 18:49\nSI, Bertran, Pressupostos, CiU, PP\nACN · El secretari general de SI, Uriel Bertran, ha acusat aquest divendres CiU de permetre l'entrada d'un "cavall de troia", el PPC, que controlarà a partir d'ara la política catalana. El PPC, ha dit, anirà "minant dia a dia la política catalana, la convivència, l'autogovern" per culpa d'un Govern que podria haver optat per una majoria independentista que existeix a la cambra per pactar els pressupostos. "Avui és un dia trist per a Catalunya", ha assenyalat per començar la seva roda de premsa, on ha carregat contra un acord que "espanyolitza les relacions exteriors de Catalunya", manté les retallades i incapacitarà Catalunya per sortir de la crisi.\nBertran ha opinat que el pacte que s'ha signat aquest divendres entre CiU i PPC és encara pitjor que el del Majestic, perquè té "característiques estructurals duradores", però especialment perquè permet l'entrada del PPC a la política catalana com si fos el "cavall de troia" per controlar-la i per conquerir cada vegada més espais de poder.\nJa ha augurat que els populars aniran "minant dia a dia la política catalana, la convivència i l'autogovern", però a més, ha remarcat que és un acord que significa retallades en educació, sanitat i infraestructures i, per tant, més patiment per a la ciutadania i incapacitat per sortir de la crisi.\nD'altra banda, ha denunciat que CiU i PPC "espanyolitzen les relacions exteriors de Catalunya", perquè situa les delegacions sota el control de les ambaixades espanyoles. "Catalunya torna a ser una simple regió espanyola, tornem a fer passos enrere", s'ha queixat.\n"Si aquesta és la transició nacional que CiU va prometre i el dret a decidir sense límits, és que CiU no sap el que són", ha acabat Bertran, que ha recordat al Govern que podia haver pactat els pressupostos amb la majoria independentista que existeix al Parlament.


TAC12 TV - La família Bartolozzi reclama que l'Alfa i Omega torni al mar un cop restaurat\nTempesta aquest dimecres al vespre a Torredembarra, en les últimes hores abans de la retirada de l'Alfa i Omega, la icona del municipi instal·lada el 1999, obra de Rafael Bartolozzi. La decisió anunciada dilluns, per l'Ajuntament, de retirar-la de forma urgent aquesta setmana pel mal estat de l'estructura ha caigut com un llamp a la família de l'artista. La seva vídua denuncia la manca de manteniment en aquests 19 anys i la desinformació que han patit en la presa de la decisió de retirar-la.\nLa vídua de l'artista confia que l'obra torni a mar el més ràpid possible. De fet, els veïns estan articulant un moviment ciutadà que podria incloure una recollida de fons per fer-ho possible. L'Ajuntament vol traslladar als veïns l'última decisió sobre el monument.\nL'estructura de l'Alfa i Omega desapareixerà aquest divendres amb un desplegament tècnic d'embergadura per poder portar a terra l'obra d'art, d'entre 10 i 12 tones de pes i feta de ferro corten. Un material, que segons els estudis tècnics no ha suportat l'aigua marina.\nMés en aquesta secció: « Torredembarra retirarà dijous l'Alfa i Omega del mar amb el dubte del seu futur Torredembarra perd la seva icona turística, l'Alfa i Omega »


Política de privacitat - Ball de Gitanes Santa Perpètua\nAPLICABLE EN MATÈRIA DE PRIVACITAT I PROTECCIÓ DE LES DADES PERSONALS.\nGrup Ball de Gitanes de Santa Perpètua de Mogoda (endavant l’entitat) conscient de la importància de garantir el dret a la intimitat i protecció de dades dels usuaris, i en aquest sentit, en compliment del que preveu el Reglament general de protecció de dades (EU) 2016/679 (RGPD), així com en compliment de la normativa nacional aplicable en matèria de protecció de dades, informa a continuació sobre els tractaments de dades de caràcter personal a través del present lloc web.\nResponsable del tractament: Grup Ball de Gitanes de Santa Perpètua de Mogoda\nAdreça: plaça de l’Església, S/N , Santa Perpètua de Mogoda, 08130 Barcelona\nAdreça correu electrònic: balldegitanes.santaperpetua@gmail.com\nLa visita del lloc web no implica que l’usuari estigui obligat a facilitar cap informació sobre el mateix. En el cas que l’usuari faciliti alguna informació de caràcter personal, les dades recaptades al lloc web seran tractades de forma lleial i lícita amb subjecció a tot moment als principis i drets recollits en la normativa de protecció de les dades personals.\nL’acceptació a la Política de privacitat suposa la declaració del seu consentiment per a què l’entitat, pugui remetre-li comunicacions per correu electrònic o un altre mitjà de comunicació equivalent, en els termes establerts per la Llei 34/2002, de Serveis de la Societat de la Informació i de Comerç Electrònic. En el supòsit de no estar interessat a rebre aquest tipus de comunicacions pot dirigir-se a Grup Ball de Gitanes de Santa Perpètua de Mogoda a l’adreça anteriorment indicada o al correu electrònic balldegitanes.santaperpetua@gmail.com, manifestant la seva voluntat.\nL’entitat no transmet, ven, transfereix o divulga les seves dades personals a terceres parts i tampoc ho farà en el futur, excepte en els casos següents: que sigui requerit per Llei, que sigui necessari a efectes contractuals o que vostè hagi donat el seu consentiment explícit per fer-ho.\nEl tractament de les dades de caràcter personal subministrats per l’usuari es realitzarà per l’entitat, amb subjecció a la Política de Privacitat continguda en aquest lloc web.\nQuan l’usuari facilita les seves dades a través dels diferents canals disponibles aquestes són recopilades i emmagatzemats per l’entitat per a les següents finalitats:\nÚs de la plataforma per a la gestió online.\nA través d’aquest formulari electrònic es demanen les dades de nom i cognoms, dni, telèfon, al·lèrgies, adreça postal i almenys, una adreça de correu electrònic, que serà la via principal de comunicació amb els socis, per tal de formalitzar la inscripció com a soci del Grup Ball de Gitanes de Santa Perpètua de Mogoda.\nAixí mateix a través de la plataforma, l’adreça de correu electrònic facilitada per l’usuari s’inclourà en la llista de distribució d’informació a través de la qual s’informa d’activitats que gestiona, organitza, promou o participa l’entitat, així com de temes purament administratius. Es sol·licita el consentiment informat a través d’una acció positiva i lectura de la present Política de Privacitat.\nGestionar el registre d’associats, la gestió econòmica derivada dels serveis i activitats que es gestionen a través de l’associació, difusió, comunicació i xarxes socials.\nLa base legal per al tractament és el seu consentiment al lliurar el formulari online així com l’acceptació com a usuari del lloc web de la Política de Privacitat, correu electrònic i xarxes socials. L’usuari té dret a retirar el consentiment en qualsevol moment, sense que això afecti a la licitud del tractament basat en el consentiment previ a la seva retirada.\nOrganitzacions o persones directament relacionades amb la finalitat del responsable. Bancs, caixes d’estalvi i caixes rurals. Entitats asseguradores. Atesa la utilització de serveis de Google Inc, li informem que es produeix una transferència internacional de dades tal i com estableix l’art. 30 del Reglament General de protecció de Dades i la Decisió (UE) 2016/1250 de la Comissió, de 12 de juliol de 2016 atès que Google Inc, està adherit a la Decisió de l’Escut de la Privacitat en la mesura que tracten dades als EEUU, tal com es pot consultar a https://www.privacyshield.gov/list.\nPodeu presentar una reclamació adreçada a l’Autoritat competent, mitjançant la seu electrònica de l’Autoritat https://sedeagpd.gob.es o per mitjans no electrònics\nA través d’aquest formulari online es demanen les dades mínimes necessàries per identificar a l’usuari i facilitar la comunicació.\nL’usuari és l’únic responsable de la veracitat i correcció de les dades remeses, exonerant a l’entitat de qualsevol responsabilitat referent a això.\nL’usuari ha de garantir i respondre, en qualsevol cas, de l’exactitud, vigència i autenticitat de les dades personals facilitades, i es compromet a mantenir-les degudament actualitzades.\nGrup Ball de Gitanes de Santa Perpètua de Mogoda es compromet a l’ús i tractament de les dades personals dels usuaris, respectant la seva confidencialitat i a utilitzar-los d’acord amb la finalitat dels mateixos, així com a donar compliment a la seva obligació de guardar-los i adoptar totes les mesures per evitar l’alteració, pèrdua, tractament o accés no autoritzat, de conformitat amb el que estableix la normativa vigent de protecció de dades.\nQualsevol persona té dret a obtenir confirmació sobre si a Grup Ball de Gitanes de Santa Perpètua de Mogoda estem tractant dades personals que els concerneixen, o no.\nEls interessats tenen dret a accedir a les seves dades personals, així com a sol·licitar la rectificació de les dades inexactes o, si escau, sol·licitar la seva supressió quan, entre d’altres motius, les dades ja no siguin necessàries per als fins que van ser recollides.\nEn determinades circumstàncies, els interessats podran sol·licitar la limitació del tractament de les seves dades, en aquest cas únicament seran conservades per a l’exercici o la defensa de reclamacions.\nEn determinades circumstàncies, els interessats podran sol·licitar la portabilitat de les dades. L’entitat farà arribar a la persona interessada les dades personals que li incumbeixin en un format estructurat, d’ús comú i lectura mecànica. L’entitat deixarà de tractar les dades, excepte per motius legítims imperiosos o l’exercici o la defensa de possibles reclamacions.\nEn determinades circumstàncies i per motius relacionats amb la seva situació particular, els interessats podran oposar-se al tractament de les seves dades. L’entitat deixarà de tractar les dades, excepte per motius legítims imperiosos o l’exercici o la defensa de possibles reclamacions.\nPer a l’exercici dels drets de l’interessat es posa a la seva disposició la Sol·licitud d’exercici dels drets al tractament de dades personals adreçada a Grup Ball de Gitanes de Santa Perpètua de Mogoda a la plaça de l’Església, S/N, Santa Perpètua de Mogoda, 08130 Barcelona o per correu electrònic a balldegitanes.santaperpetua@gmail.com acompanyat de fotocòpia de document oficial que us identifiqui. En cas d’exercir-se per correu electrònic haurà de signar-se digitalment el missatge o adjuntar un document oficial escanejat\nEn els casos en què consideri que durant el tractament de dades per part del Grup Ball de Gitanes de Santa Perpètua de Mogoda s’han vulnerat els drets en matèria de protecció de dades de l’interessat, especialment quan no hagi obtingut satisfacció en l’exercici dels seus drets, l’usuari pot presentar una reclamació davant l’Autoritat de Control en matèria de Protecció de Dades competent mitjançant la seu electrònica de l’Autoritat https://sedeagpd.gob.es o per mitjans no electrònics.\nCESSIÓ D’INFORMACIÓ PERSONAL A TERCERS\nGrup Ball de Gitanes de Santa Perpètua de Mogoda compta amb perfil en algunes de les principals xarxes socials d’Internet, sent responsable en relació amb els continguts publicats.\nEn cap cas l’entitat extraurà dades de les xarxes socials per enviar publicitat de manera individual.\nL’usuari declara haver estat informat de les condicions sobre protecció de dades de caràcter personal, acceptant i consentint el tractament dels mateixos per part de Grup Ball de Gitanes de Santa Perpètua de Mogoda en la forma i per a les finalitats indicades en aquesta Política de Privacitat.\nGrup Ball de Gitanes de Santa Perpètua de Mogoda es reserva la facultat de modificar aquesta Política de Privacitat per mantenir-la adaptada a la legislació vigent en matèria de protecció de dades. En tal cas, l’entitat comunicarà al lloc web les modificacions introduïdes amb raonable antelació a la seva posada en pràctica.\nData darrera actualització: 25/11/2018


El primer secretari comarcal del PSC, Francisco Guisado, afirma en una entrevista a Ràdio Igualada que es torna a posar sobre la taula un tema que ja s’havia debatut en un passat. Un debat anterior que apostava fermament pel desenvolupament industrial de Can Morera. Segons Guisado no s’ha sabut comunicar bé, sobretot per part de la Generalitat, tots els condicionants que suposaria aquesta acció de desenvolupament industrial. Primer de tot, segons Guisado, afirma que hi ha empreses, amb noms i congnoms, que estan interessades en venir. En segon lloc, des de les administracions, es va deixar molt clar que els costos de la urbanitació i la portada d’electricitat al nou espai industrial aniria a càrrec de l’empresa o empreses que volguessin venir. I finalment, en tercer lloc, Guisado apunta que la Generalitat estaria disposada a tornar a situar els terrenys com a rústics si en un temps no s’ha instal·lat cap empresa.\nÉs per aquests motius que el primer secretari del PSC a l’Anoia considera que no es pot deixar escapar aquest tren, o com a mínim estar preparats per competir amb altres indrets per captar inversions que puguin generar llocs de treball.


Subhasten unes cartes d'Einstein sobre el nazisme i la Gran Depressió\nActualitzada 22/08/2017 a les 12:19\nUna casa de subhastes de Los Angeles acollirà licitacions fins dijous vinent 24 d’agost per una sèrie de cartes d’Albert Einstein en les quals, entre altres temes, el cèlebre físic critica Anglaterra per la seua tebiesa davant de l’ascens del nazisme i aborda els problemes econòmics de la Gran Depressió.\nUn comunicat de la casa de subhastes Nate D. Sanders difós aquest dimarts ha detallat el contingut d’aquests escrits d’Einstein, entre els que figura una carta de 1938 dirigida al seu amic Michele Besso en la qual carrega contra el primer ministre anglès, Neville Chamberlain, per firmar els acords de Munic que van permetre l’Alemanya nazi incorporar als seus dominis el territori txec dels Sudets. "Tens confiança en els britànics o fins i tot Chamberlain? Oh, beneïda innocència! Esperant que Hitler potser es rescabali atacant Rússia, (Chamberlain) sacrifica Europa de l’Est", va assenyalar Einstein.\nAixí mateix, va assegurar que el primer ministre britànic va acorralar l’esquerra francesa en donar suport a aquells que defensaven "millor Hitler que els rojos". "La política d’extermini contra Espanya ja ha mostrat això clarament. Ara ha salvat Hitler pels pèls mentre es corona amb la garlanda de l’amor i la pau i indueix França a trair els txecs. Va fer tot això d’una manera tan intel·ligent que ha enganyat a la majoria de la gent, fins i tot a tu desafortunadament", va afegir.\n"No em queda cap esperança en el futur d’Europa", va rematar Einstein en un text molt amarg i pessimista.\nEn una altra carta, aquesta vegada firmada el 1932, l’autor de la Teoria de la Relativitat abordava la Gran Depressió i la crisi econòmica mundial dels anys 30. "Crec que la nostra economia té un defecte fonamental: pateix d’un excés de mà d’obra no qualificada. Sempre ha estat així però ara és més veritable que mai", va opinar. "No sóc un socialista o un comunista. Tinc els meus dubtes que hi pugui haver una productivitat saludable dins d’una economia planificada centralment. Tanmateix, crec que la comunitat hauria de reduir l’excés de mà d’obra no qualificada amb mesures restrictives que mantinguin els salaris prou alts que permetin a les masses comprar béns", va afegir.\n"Sense aquest tipus de mesures, una gran quantitat de persones, especialment tots els treballadors no qualificats, es veuran reduïts a un nivell d’innoble subsistència i una considerable porció d’ells seran desplaçats fora del cicle econòmic i, d’aquesta manera, aixafats", va indicar.\nFinalment, també sortirà a subhasta una carta de 1918 en la qual Einstein es planteja el que faria amb els diners del premi Nobel tres anys abans que fos reconegut per l’Acadèmia Sueca.


Articles amb l'etiqueta ple - Sant Adrià de Besòs\nEls republicans també presenten i aproven una moció de transparència on demanen fer públiques les agendes de l’Alcalde, regidors i càrrecs de confiança, així com un altra moció conjunta amb altres partits per convertir l’antic CAP de la Mina en una residència de gent gran i centre de dia. El ple d’octubre ha estat protagonitzat per la presentació de les taxes, el projecte econòmic -juntament amb els pressupostos- més important de cada exercici i que representa el capítol d’ingressos. ERC-Sant Adrià les ha validat després d’aconseguir que el govern municipal es comprometés a fer-les redistributives. Vot republicà condicionat a una moció per a unes taxes redistributives El ple ha començat el capítol de taxes amb la presentació per part d’ERC d’una moció que comprometia el govern a seguir en la línia de fer tot el que la legislació li permeti per tal d’adequar els impostos i taxes als diferents nivells de renda dels ciutadans de Sant Adrià. Minuts després, el partit republicà ha aprovat les taxes a conseqüència d’haver pactat aquesta moció amb el PSC, ja que creia indispensable un compromís ferm de cara al futur on s’explicités la ferma voluntat de redistribuir les càrregues fiscals. En paraules del regidor Antoni Vélez: “Hem de propiciar que els que tenen més facin un esforç extra per suplir els que tenen menys i exportar aquest model a tota la fiscalitat, sempre que la legislació ens ho permeti.” A més a més d’aquesta qüestió, els republicans també han valorat molt positivament el sentit social i continuista dels tributs, així com la incorporació d’una taxa específica per als pisos turístics i una bonificació de l’ICIO per a les obres que introdueixin punts de càrrega per a vehicles elèctrics. Transparència L’altre moció que han presentat els republicans adrianencs, conjuntament amb MES, ha versat sobre un tema recurrent per als republicans: la transparència com a eix fonamental del bon govern.


L'actriu Maria Molins, en una imatge de l'espectacle.\nVelvet Events, Grec Festival de Barcelona i Sala Muntaner\nMolt de talent i tones de bon humor són les matèries primeres per a un espectacle en què dues dones iconoclastes són capaces de dir un monòleg teatral dels més seriosos a ritme de blues o d’imaginar-se un personatge de Mercè Rodoreda cantant el més sensual dels cuplets en un bar del Raval.\nMaria Aurèlia Capmany, Mary Santpere, Ángel Pavlovsky, Guillermina Motta… Amb aquests referents, entre molts d’altres, han treballat l’actriu Maria Molins i la pianista Bárbara Granados per construir un cabaret(A) com els dels moments més brillants de la història del Paral·lel, però en clau de dona. Conjuntament amb el talent i la complicitat del director Joan Maria Segura i dels músics Dick Them i Miquel Malirach, porten a l’escenari un exercici brillant i apassionat d’amor al teatre i a la música.\nComposició i direcció musical


Vives demana escalf als andorrans i fa un crit per “defensar la vida sempre”\nEl copríncep ha recordat que ocuparà aquest càrrec "sempre que els andorrans ho vulguin"\nANA Canillo | 08/09/2018 18:34\n651x366 El copríncep episcopal Joan Enric Vives rep el bàcul pastoral de part dels sacerdots de les Valls, que simbolitza el bastó del pastor que condueix el ramat. / M. M. (ANA) El copríncep episcopal Joan Enric Vives rep el bàcul pastoral de part dels sacerdots de les Valls, que simbolitza el bastó del pastor que condueix el ramat. / M. M. (ANA)\n651x366 Toni Martí acompanya al copríncep episcopal Joan Enric Vives a l'entrada del Santuari de Meritxell. / M. M. (ANA) Toni Martí acompanya al copríncep episcopal Joan Enric Vives a l'entrada del Santuari de Meritxell. / M. M. (ANA)\n651x366 Devots que han acudit a la missa solemne en motiu del Dia de Meritxell. / M. M. (ANA) Devots que han acudit a la missa solemne en motiu del Dia de Meritxell. / M. M. (ANA)\n651x366 Moment de la missa solemne en motiu del Dia de Meritxell. / M. M. (ANA) Moment de la missa solemne en motiu del Dia de Meritxell. / M. M. (ANA)\nEn mig de les demandes d'una part de la població i també d'alguns partits polítics per despenalitzar l'avortament, l'arquebisbe d'Urgell i copríncep episcopal, Joan-Enric Vives, ha defensat, una vegada més “la vida sempre”. Així ho ha expressat durant l'homilia de la missa al Santuari de Meritxell on ha expressat que “no s'han d'acceptar les mentides i les difamacions, s'ha de treballar per la veritat, defensar la vida sempre” perquè “no tot s'hi val al nostre país”. D'aquesta manera el copríncep ha volgut deixar clara la seva posició en relació a aquest debat, a la vegada que ha posat a disposició dels andorrans la seva cadira. “Sempre ho vulgueu ajudaré i arbitraré per unir institucions i persones”.\nArran de la crema d'una fotografia de Vives durant la festa major de la Seu d'Urgell, precisament per protestar contra la prohibició de l'avortament, l'arquebisbe ha demanat escalf i consol en moments de feblesa. “Exigiu-me més sempre que ho cregueu i conforteu-me en els moments que ho necessiti”. En la defensa del coprincipat, ha expressat que el poble andorrà li “agrada mirar enrere per poder mirar al futur, les arrels del país han permès mantenir la nació i les tradicions”. Vives també ha demanat construir una Andorra “més solidària i mes justa”.\nEn el discurs de l'homilia també ha tingut temps per recordar i lloar a Pompeu Fabra, 150 anys després del seu naixement. “És molt important cuidar la cultura i la llengua catalana, tot es pot dir i pensar en català gràcies a les arrels passades”. També ha volgut recordar que aquest 2018 se celebren els 25 anys de la Constitució, que coincideixen amb els mateixos anys que Vives és copríncep d'Andorra. Amb motiu d'aquesta celebració, els sacerdots del país han volgut obsequiar-lo amb un nou bàcul pastoral que ha lluit davant de tots els assistents que omplien de gom a gom el santuari.


El Barça regala un altre bocí de lliga quan s'hi volia reenganxar - Diari de Girona\nefe. barcelona 21.02.2021 | 23:57\nEl Barça regala un altre bocí de lliga quan s'hi volia reenganxar Diari de Girona\nEl Barça, que ahir es podia posar a sis punts de líder, l'Atlètic de Madrid, es va deixar empatar en l'últim instant pel Cadis al Camp Nou (1-1), amb un gol de penal d'Álex Fernández al minut 89, i va regalar un bocinet més de La Lliga Santander. Koeman va buscar la redempció dels jugadors que van caure golejats davant el París Saint Germain i va repetir el mateix onze que va provocar que el Barça estigui pràcticament eliminat de la Lliga de Campions. I l'equip va millorar les seves prestacions perquè, lògicament, el Cadis no és el PSG ni té cap Mbappé a les seves files. Al contrari, ahir va sortir amb titulars com els exGirona Jairo i Sobrino, i l'exLlagostera i Olot Perea, i a la segona part també va sortir Choco Lozano, un altre amb passat recent a Montilivi.\nTampoc era un dia fàcil per als blaugranes després de la depressió europea. I les condicions, com el fort vent a ratxes que bufava a la capital catalana, permetien excessives ostentacions futbolístiques. El conjunt que dirigeix Álvaro Cervera, ben ordenat al darrere, amb una línia de quatre i una altra de cinc jugadors, i Negredo com a únic referent ofensiu, es va presentar al Camp Nou disposat a contenir l'ofensiva local i a esperar la seva oportunitat a la contra.\nMárquez no es posa data per a la reaparició.\nPerò encara faltava el regal de cada partit del conjunt català. Aquesta vegada, va ser un innocent penal de Lenglet sobre Sobrino a l'intentar rebutjar una pilota dins de l'àrea. Àlex Fernández, a un minut del final, va enganyar Ter Stegen, i el Barcelona, que encadenava set victòries en La Lliga, culminava una setmana per oblidar. El títol, que s'havia posat de nou a tir, torna a estar una mica més lluny. A vuit punts.


Entrevista Joan-Lluís Lluís | Ajuntament de Campredó\nEntrevista joan lluis lluis\nPublicada el 27 Sep 2019\nEntrevista a Joan-Lluís Lluís escriptor de capcelera al mes de setembre amb l'obra premi Sant Jordi 2017 "L'home que va matar a Franco".\n"Per què hauríem de llegir la novel·la Jo soc aquell que va matar Franco?"\nNo he suggerit mai a ningú de llegir novel·les meves, la tria d'una lectura és una cosa massa íntima i personal perquè m'atreveixi a pressionar algú. Simplement, doncs, puc dir que Jo soc aquell que va matar Franco és una novel·la d'aventures que explora una història que no va existir, que mata un dictador 31 anys abans que morís realment, que intenta ser una declaració d'amor a la llengua catalana i que el seu protagonista principal és un corrector de català borni i tímid que fa el que pot per sobreviure a la Guerra Civil i a la Segona guerra mundial i, fent-ho, descobreix que és més valent del que havia suposat. Per tot això, suposo, aquesta novel·la va tenir l'enorme sort de guanyar el premi Sant Jordi.\n"Quin futur li espera al català al nord de les Alberes?"\nFrança és un estat implacable que ha portat el català a la vora de l'agonia. Una agonia real i palpable. I dolorosa. L'única cosa que podria activar un ressorgiment de la llengua seria el feliç xoc psicològic, emocional, intel·lectual i geopolític que representaria la independència de Catalunya. Llavors, els catalans del Nord haurien de preguntar-se què significa ser català, i què poden fer amb una història, una identitat i una llengua comuna amb un estat independent. Seria bonic, veure-ho.\nDifícil, això. Soc un escriptor que té papers francesos i que viu en un territori català annexionat per França. Això, però, només em determina parcialment. Perquè en realitat soc un escriptor català, i punt. O sigui que intento bastir un obra literària amb independència del lloc on l'escric. I les meves influències són tan múltiples escrivint a Perpinyà com ho serien si escrivís a Barcelona, o on sigui de Catalunya. I escric, sobretot, novel·les, perquè explicar històries és una de les coses que trobo més apassionants, i més encara explicar-les amb frases ben fetes, si és possible. I quan puc, per exemple a les presentacions de llibres, també explico algun conte.\nVisita guiada a les Torres\nRecollida solidària joguets\nVestim de nadal la biblioteca?


Per a celebrar els 200 anys de la banda La Banda de Música de Felanitx enregistre dos interessants i fantàstics vídeos. - ManacorComarcal\nInicio/Comarca/Per a celebrar els 200 anys de la banda La Banda de Música de Felanitx enregistre dos interessants i fantàstics vídeos.\nDavant les limitacions i suspensions de concerts d’aquest estiu, degut a l’actual situació sanitària, la Banda de Música de Felanitx, dirigida per Víctor Ferragut, es van plantejar mantenir l’activitat de la formació amb una proposta artística alternativa i que els permetés arribar al seu públic.\nSegons ens va informar l’amic i president de la Banda de Música de Felanitx, Xim Tomàs, mesos enrere s’havien encomanat dues obres d’estrena als compositors Otto M. Schwarz i Kevin Houben, amb motiu de la celebració dels 200 anys de la banda al municipi. Les obres estan inspirades en diversos vins de les Bodegues Ànima Negra, i que col.laboraren estretament en aquest projecte.\nLa banda, davant la impossibilitat temporal d’estrenar-les, varen pensar que les festivitats locals de Sant Agustí, i les de Sant Nicolau de Cas Concos des Cavaller, serien bon moment per fer públics els vídeos enregistrats. La part tècnica de les gravacions va anar a càrrec de Maria Rigo, en la imatge i el muntatge, i de Ginés Valverde en el so i la postproducció. A més, varen comptar amb la col.laboració d’en Jaume Tomàs, per a les imatges aèries, gravades al Castell de Santueri, a l’edifici del Sindicat de Felanitx, i a les referides bodegues Ànima Negre.\nPer motius relacionats amb la Covid-19, el PP de Manacor no assistirà els propers dies a actes públics


Què fer / Agenda / Main Events 2018 / Patum Berga\nPatum BergaMain Events 2018, Festes Populars\nViu una de les tradicions culturals més antigues de Catalunya, un esdeveniment anual que la UNESCO va declarar Patrimoni Cultural de la Humanitat: la Patum de la ciutat de Berga, al nord de Catalunya. Les celebracions, que es remunten a èpoques medievals, tenen lloc durant la setmana de Corpus Christi i es van originar com a part dels esforços de l'Església catòlica per educar la congregació sobre les lliçons contingudes en les Sagrades Escriptures; a causa de l'enorme quantitat de gent illetrada, es van utilitzar didàctiques representacions teatrals de la lluita entre el bé i el diable i, amb el temps, aquestes es van reelaborar i es van convertir el centre mateix de les celebracions.\nUna patum és una criatura fantàstica que apareix en processons i festes tradicionals, tot i que és el so ("pa-tum") dels tambors, el que cobra protagonisme en les nombroses desfilades en què participen. La Patum d'avui en dia és un espectacle increïble, amb diverses celebracions, pirotècnia, música en viu, acrobàcies i una multitud de caràcters, àguiles, nans i gegants, àngels i dimonis, i molts habitants locals vestits de l'època.\nAutobus: Alsina Graells.


Unió de Atenes i Esparta per combatre un enemic en comú:\nA finals del S. VI b.p. pràcticament totes les Poleis gregues d'Àsia Menor havien caigut en mans dels perses. L?expansionisme persa s?inicià amb el gran rei Circ II conquereix Anatòlia i les colònies de l?Àsia Menor.. El segon dels seus successors Darius I va conquerir Tràcia i gran part de Macedònia. Darius I controla el nord de la Mar Egea i privà dels grecs una zona essencial per la seva subsistència. El reis perses practiquen una política moderada amb les ciutats gregues que passaren a dominar. Es van limitar a assignar-les un tribu que havien de paga anualment a la cort de Susa (capital persa). L?economia de les ciutats gregues sota poder persa, es va veure molt malmesa, ja que es trobaven aïllats de les principals rutes comercials de l?imperi. Aquest fet explica l?esclat de la revolta de les ciutats gregues a la regió de Jònia contra el domini persa.\nL?any 499 b.p. el tirans que havien assolit el poder per imposició dels perses, van ser deposats i es va atacar la ciutat de Sardes (capital de província on estaven integrades les ciutats gregues). El líder d?aquesta revolta fou Aristàgores de Miler. Ell es desplaça a la Grècia continental per buscar suport a la rebel·lió. Es va adreçar per primer lloc a Esparta. Però Esparta es va negar, ja que no volien fer expedicions militars llunyanes per por a les revoltes del Ilotes. Llavors s?adreça a Atenes. Atenes va accedir i els va concedir 20 naus de guerra, unes naus de les quals es van sumar 5 més proporcionades per la Polis de Erètria (illa d?Eubea). La reacció persa en aquesta rebel·lió fou contundent. Darius I va iniciar una contraofensiva que va acabar amb la rebel·lió. La repressió fou molt violenta. La ciutat de Milet (focus de la rebel·lió) fou arrasada i els seus habitants deportats a la Vall del Tigris.\nL?any 491 Darius I envia ambaixadors a les Poleis de la Grècia continental exigint la seva submissió el poder persa. La majoria i van accedir. Però es van oposar Atenes i Esparta. Atenes l?aristocràcia antidemòcrata es mostra a favor de persa. Mentre que els altres aristòcrates demòcrates eren anti perses. L?estiu del 490 b.p. la flota persa dirigida per Hípies (fill de Pisístrat). La flota persa sotmet moltes illes de l?Egeu com per exemple Eubea. El habitants d?Eretria (recolzen la sublevació de Jònia) van ser deportats a territori persa. El setembre del mateix anys el perses desembarquen a territori de l?Àtica. Els perses eren uns 50000 soldats i els atenesos els van fer front amb 10000 soldats. Els atenesos els van derrotar i els perses van fugir. En aquesta batalla finalitza la Primera Guerra Mèdica.\nPeríode d'Entreguerres 489-480 b.p.\nAtenes donà nous passos vers la consolidació del nou règim democràtic. Els arconts serien elegit per sorteig de entre 500 candidats proposats per les tribus (50 per cada tribu). La elecció per sorteig es considera el màxim punt d?esplendor de la democràcia. Però va comportar la devaluació del càrrec d?Arcont. Ja que molts ineptes podien ocupar un gran càrrec. Moltes competències financeres i administratives són traspassades els estrategs. Entre els 10 estrategs d?Atenes s?escull a 1 que farà de cap suprem de l?exèrcit, desplaçant poc a poc l?Arcont Plotemarc. Els estrategs podien ser reelegits indefinidament. Pericles va ser escollit estrateg durant 15 anys consecutius.\nTemístocles estava convençut que l?amenaça p ersa na va ser frenada per la victòria de Menetó i crear una nova armada de marina: la 200 trirems. Aquesta construcció fou possibles gràcies a la plata de les mines de Laurion..\nEls perses no renuncien a la conquesta de Grècia tal com havia percebut Temístocles. Quan Darius I mort el 484 b.p. es substituïa per el seu fill Xerxes. Ell va començar a preparar una nova ofensiva que es fa realitat l?any 480 b.p. El perses van construir un enorme pont de fusta sobre l?hel·lespont i van fer passar un exèrcit enorme ?el seu pas assecaven els rius? (Herodot magnificava les xifres dels perses per mitificar les victòries gregues). Els perses seguien la línea de la costa mentre paral·lelament els seguia una flota amb tot el subministrament. Atenes Temístocles havia preparat la guerra no només amb una flota sinó que buscant les aliances necessàries.\nL?any 481 b.p. es va crear la Lliga de Corint (formada per 30 Poleis greges entre destacar Atenes, Corint i Esparta). No totes les Poleis s?impliquen Tebes de Beocià i Argos s?alien amb els perses, els tesàlis també s?alien amb els perses. Els arcadis es declaren neutrals en el conflicte. En la reunió de Corint es va parlar sobre l?estratègia a seguir per frenar d?invasió. Coincidien en que l?exèrcit persa no passes el pas estret de les Termòpiles (comunica Tessàlia i Beòcia i era la porta cap a Atenes i la Península del Peloponés). Els grecs van ser traïts per un individu i els perses passaren per les muntanyes atacant la reraguarda. Leonides es quedà amb els seus 300 soldats (Guàrdia Personal) per ajudar a la retirada de la resta dels grecs. Els perses guanyaren, però els perses van perdre 20000 homes.\nEls grecs es refugien a Salamina. Els perses avancen cap el sud direcció cap a Atenes i Temítocles va evacuar tota la població d?Atenes, que es va refugiar també a l?illa de Salamina. Els perses van entrar a una Atenes buida i van arrasar l?Acròpolis. El setembre del 480 b.p. els perses ocupen Atenes.\nLa batalla de Salamina els perses van rebre una derrota naval. Van utilitzar un fals traïdor que els grecs estaven pensant fugir durant la nit, en aquell moment els perses penetren a l?estret de Salamina per bloquejar la fugida dels grecs, però com eren tan nombrosos 1500 van quedar bloquejats sense capacitat de maniobra, llavors els grecs van atacar en aquest moment sent així la victòria cap el grecs.\nLa flota persa derrotada va fugir, però encara queda l?exèrcit persa acampat a Beòcia. L?any 479 b.p. els grecs comandats per el rei Esparta Pausamies van derrotar a el exèrcit persa a la batalla de Platea, una batalla la qual va perdre la vida el principal general dels perses. Els perses doncs es retiren i es el finals de la Segona Guerra Mèdica. Els perses alliberen les illes ocupades i totes les ciutats gregues de l?Àsia Menor.


Foto de la nova fornada de la ITNC.\nPer Manuel Pérez i Muñoz a\t 18 febrer, 2015 0 comentaris\nLa nova promoció de la jove companyia de l’Institut del Teatre i el TNC cobrarà segons conveni.\nConcebuda com un projecte que conjuga l’excel·lència acadèmica amb la intenció d’esdevenir una eina tècnica per suplir les mancances de la tradició teatral, la ITNC- Jove companyia de l’Institut del Teatre i el Teatre Nacional de Catalunya (TNC) s’estrenava la temporada passada envoltada de la polèmica per les condicions laborals dels seus integrants, actors llicenciats remunerats a través d’una beca.\nAvui s’ha presentat la segona promoció de la companyia i entre les novetats figura la millora de la categoria laboral dels professionals que formen part del projecte, que passen a tenir una retribució segons marquen els convenis laborals professionals del país que en aquest cas vénen fixats per l’AADPC, ha puntualitzat en roda de premsa Xavier Albertí, director del TNC.\nLa ITNC, per tant, continuarà funcionant com un projecte d’especialització actoral però només tindrà condició de beca durant el període formatiu (tres mesos amb una assignació al voltant dels 400 euros), establint-se un sou per conveni dins de categoria única de repartiment per al període de representacions al TNC. També s’assignarà una retribució de caràcter professional durant la gira que portarà l’espectacle per sis municipis del territori constituïts com a xarxa d’exhibició.\nImatge de la roda de la presentació amb Xavier Albertí (Centre) amb els responsables de la Diputació de Barcelona i l’Institut del teatre.\nLa millora és fruït de les negociacions que es van establir entre les institucions responsables de la ITNC i l’Associació d’Actors i Directors (AADPC), un acord que no només es limita a la retribució. Jaume Costa va actuar com a representant dels treballadors durant les negociacions: A banda d’aconseguir que els actors cobrin segons conveni, es va establir que només poguessin formar-ne part llicenciats de les dues últimes promocions de l’Institut del Teatre, i no de les cinc darreres com s’havia marcat al principi. D’aquesta manera acostem el projecte al món acadèmic i evitem que es contractin actors professionals amb condicions d’estudiants.\nLa nova condició laboral permetrà, a més, que els espectacles de la companyia puguin girar pel territori sense que hi hagi greuge per a altres companyies que treballen amb les condicions laborals estipulades. Ho hem corregit, remarca Albertí, de tal manera que podem reafirmar que estem oferint un espectacle competitiu amb una clara voluntat d’accedir a uns públics determinats i competir en igualtat de condicions amb qualsevol producció professional.\nEntre els nou actors que formen part de l’actual planter trobem Enric Cambray, recent llicenciat a l’Institut, que remarca que el projecte encara no és perfecte: es poden millorar moltes coses a nivell—sobretot—d’organització, però és normal perquè es tracta d’una iniciativa que comença a caminar. En la mateixa línia, els responsables del projecte confien en consolidar i fer créixer la ITNC al llarg de les properes temporades, fins i tot es planteja el fet d’obrir el seu repartiment a actors experimentats que puguin complementar i enaltir el repartiment de joves llicenciats.\nLA MIRADA CLÀSSICA\nSi la passada temporada la ITNC pujava a escena El Cantador de Serafí Pitarra, enguany és el torn d’un gran clàssic de les lletres catalanes, el Tirant lo Blanc de Joanot Martorell. Amb dramatúrgia de Roger Cònsul i direcció de Pere Planella, el muntatge resultant està dirigit específicament a públic jove, d’entre 15 i 17 anys, a ell s’adrecen en funcions escolars tot i que també s’oferiran sessions al públic general des del proper dissabte 21 de febrer fins el 29 de març. La versió, en paraules del seu director, pretén aconseguir que la gent jove gaudeixi de la paraula, per això s’ha buscat, per damunt de tot, fer una proposta que s’entengués i que atrapi els espectadors del futur que tot just ara comencen a veure teatre.\nactualitat Institut del Teatre ITNC jove companyia notícies TNC\nArticle anteriorTeatre de l’Enjòlit: Buscar-se la vida d’una altra manera\nArticle següent Mare de Déu


Vi Planeta Etna Rosso: totes les anyades a Uvinum\nCompra Planeta Etna Rosso al millor preu\nOpinió sobre Planeta Etna Rosso 2018\n“NOTA DE TAST:Vista: Color vermell intens.Nas: Aroma a fruites com nabius, gerds, amb notes herbàcies com la farigola.Boca: Sabor elegant, amb notes minerals, balsàmiques, de fruits vermells, cacau, tanins suaus, rodons, agradables, frescos i un final llarg i agradable al paladar.DENOMINACIÓ...”\n“NOTA DE TAST:Vista: Color vermell intens.Nas: Aroma a fruites com nabius, gerds, amb notes herbàcies com la farigola.Boca: Sabor elegant, amb notes minerals, balsàmiques, de fruits vermells, cacau, tanins suaus, rodons, agradables, frescos i un final llarg i agradable al paladar.DENOMINACIÓ D'ORIGEN: Empordà (Espanya).VINYA: Coca i Fitó & Roig Parals.RAÏMS: Garnatxa, Carinyena i Syrah.ENVELLIMENT: Madura en bótes de fusta de roure francès i americà durant 4 mesos.ELABORACIÓ: Aquest vi està elaborat a partir de vinyes de més de 30 anys. Els raïms són collides a mà i tot el procés de vinificació es duu a terme en bótes de fusta de roure francès i americà.MARIDATGE: Perfecte per acompanyar carn blanca i vermella, cuits, xai, embotits, hamburgueses, ous, llegums, graelles, pastes, patés, formatges semicurats, risotto i verdures saltejades.TEMPERATURA DE SERVEI RECOMANADA: 16-18 ° CGRADUACIÓ ALCOHÒLICA: 14,5%”\nPlaneta Etna Rosso 2018 15,75€\nQuina és la valoració de/d' Planeta Etna Rosso?\nQuina és l'opinió sobre altres anyades o volums de/d' Planeta Etna Rosso?\nOpinió sobre Planeta Etna Rosso 2017\n“Bona presència d'aromes torrats i fumats. En boca és un vi que està ben assolit. El vi top de Planeta.”\n“0, 5/5 vi pobres el color diluït sabor dolç química No val la pena el preu de venda”\nOpinió sobre Planeta Etna Rosso 2012\n“Ens el van servir durant el primer plat. El vi dels meus amics de Planeta. Negre amb color vermell-marró. Hi predomina l'olor de grosella. Sabor com fumat molt lleuger, bo.”


La Junta de Govern aprova el Pla especial de protecció arquitectònica i ambiental de Santa Catalina, on es preveu fer un projecte de remodelació urbana\nEl carrer del Comte de Barcelona, que xapa la plaça del Progrés de Palma. ISMAEL VELÁZQUEZ\nPalmaLa Junta de Govern de l'Ajuntament de Palma ha aprovat aquest dimecres el Pla especial de protecció arquitectònica i ambiental de Santa Catalina, que preveu elaborar un projecte per eliminar el trànsit que passa pel mig i que actualment xapa la plaça del Progrés i divideix la barriada. D'aquesta manera, els cotxes que ara circulen pel carrer del Comte de Barcelona ho haurien de fer per un dels laterals de la plaça. També es crearia un aparcament soterrat davall la plaça i un altre al carrer de la Indústria.\n"Volem que no hi hagi una barrera al mig", ha explicat en una roda de premsa la regidora de Model de Ciutat, Habitatge Digne i Sostenibilitat, Neus Truyol. “Tot amb l’objectiu de pacificar el trànsit, introduir més arbrat i aplicar un model similar al de les superilles”, ha afegit. Pel que fa al trànsit, la norma aprovada establirà restriccions perquè en alguns carrers només hi puguin circular residents. El pla es presentarà al ple de la pròxima setmana perquè s'aprovi inicialment, de manera que el novembre ja entrarà en vigor.\nEl pla inclou moltes altres mesures per "mantenir la identitat" de Santa Catalina, especialment la zona del barri més propera a la mar, on hi ha més elements arquitectònics singulars. Les alçàries dels nous habitatges que es facin al barri es determinaran a partir de la tipologia original, amb l'objectiu d'homogeneïtzar el conjunt de les façanes dels diferents carrers. En general, la predominant haurà d'estar formada per una planta baixa i dos pisos, tot i que al voltant de la plaça del Progrés i el carrer de Caro es podria fer una planta més.\nLa norma unifica l'ample de les edificacions, o sigui, la distància que pot ocupar l'edifici des de la línia de carrer. També protegeix l'interior de les illetes, on no es podrà edificar. El pla, a més, cataloga nous elements del barri, com ara vuit nous edificis, a més d'establir una figura de protecció ambiental que afecta 46 edificis per conservar les façanes.\nEl pla elimina l'exigència de llevar els xamfrans de quatre metres, i proposa que les cantonades continuïn sent arrodonides, un signe singular del barri. Caldrà utilitzar materials d'acabats i fusteries pròpies de Santa Catalina i les noves façanes hauran de tenir en compte la tipologia tradicional de la zona.\nUna altra mesura que introdueix el pla és que obligarà que només hi pugui haver tres restaurants o bars cada 100 metres per evitar concentracions i disminuir les molèsties entre els veïns. Aquesta mesura ja existeix al Jonquet, i el nou Pla General que es preveu aprovar el novembre també ho incorpora, de manera que exigirà que s'apliqui a tot Palma.\nPlaça del Progrés Ajuntament de Palma PALMA


Sentiment de pèrdua (Francesc Florit)\n5 min. 13/08/2014 00:00\nA ple estiu, tota cuca viu, especialment els al·lots, que la campen. És el seu temps, com ho va ser el meu quan trescàvem les tanques rostides i arribàvem a la mar, ben prop de casa. Els estius llavors eren llargs. Nedàvem tot lo dia. Cada dia arribàvem tard a dinar. Ningú no ens cridava, només quan la calor era insuportable i la gana ens menava cap a casa. Ara tot passa depressa, ara són dos mesos precipitats. La platja, al final d’una cala estreta i llarga, era plena de gent. L’aigua era transparent i l’arena fina. Hi havia molts peixos, i vogamarins, vergamanses, cornets, i estrelles d’un vermell llampant. Fins que les autoritats van decidir construir un emissari submarí d’aigües fecals i tot es va empastifar. La contaminació de la mar era tan visible, que no va quedar més remei que prohibir el bany a la platja, la més propera del poble, la més concorreguda. I això va durar un parell de dècades. Ens van robar la nostra platja per la deixadesa, per la inconsciència, per l’estupidesa de les autoritats. Encara ara, després de 40 anys, quan hi ha una mica de mar, l’empastifada del fons es remou i l’aigua es fa tèrbola. Fa poc que una avaria de l’estació de bombeig de les aigües residuals va tornar a contaminar la platja, en plena temporada turística. Jo ja no hi vaig. Hem perdut la platja.\nAnàvem a les festes ben mudats, sabates noves i pentinats amb clenxa. Els cavalls passaven arran i els al·lots els tocàvem l’estrella ornada al front. Amb els anys la festa dels pagesos i dels cavalls s’ha fet en bona part la festa dels altres. Enguany hem passat un altre Sant Joan accidentat, també tèrbol, ple d’acusacions, excuses i mala gestió de les autoritats. Ara sembla que patim les festes més que no la vivim. Potser l’hem mal venuda i ara ens sobrepassa per la brutor, les trifulques, la massificació i jo què sé més. Hem perdut la festa.\nSèiem a la fresca perquè el carrer era nostre. Les portes obertes perquè no teníem por dels vesins i tampoc dels estranys. Érem una colla molt gran, la plaça era tan plena que era un goig sortir perquè sempre et trobaves amb amics. Passava algun cotxe que aixecava tal polseguera que emboirava l’aire per uns moments. Sempre jugàvem a jocs on tots hi cabíem. El carrer ara és dels cotxes, no aixequen pols però no han deixat espai per als jocs de la colla. Les colles han acabat. Hi ha pocs al·lots, tots són a casa estojats. Hem perdut els jocs en què tots hi cabíem.\nAnàvem d’acampada a qualsevol racó de l’illa. Ara està prohibit. Caminàvem i arribàvem a tots els paratges del nostre paisatge. Alguns propietaris, sense encomanar-se a ningú, van tancar camins que no són seus. La incompetència de les autoritats ho van permetre. Éren dels seus i no s’hi volien posar de cul. Van fer un estudi, d’açò sí que en fan molts, per esbrinar quins camins són públics o tenen dret de pas públic. Van aparèixer molts antics camins rurals abandonats. L’estudi es va desar al fons d’un calaix. Hem perdut els camins.\nTeníem les botigues de les necessitats, ara tenim els centres comercials de les ofertes inútils. Els botiguers, llavors gent senzilla del poble, ara s’han convertit en assalariats de franquícies i grans magatzems que es volen fer rics en dos dies. Els botiguers tenen els ulls posats només en els turistes. Tot el dia es queixen de “la temporada”. Els sabaters s’han hagut de reconvertir en cambrers. Treballen molt dos o tres mesos i la resta de l’any els paguem entre tots l’atur. Hem perdut les botigues. Hem perdut els treballadors.\nTambé hem perdut les paraules. N’hem après d’altres, però no són de la llengua del país. Els vesins abandonen les paraules pròpies. Les botigues ara són tendes, les tempestes són tormentes, ja no fa oi sinó asco. No és la llengua dels padrins que diu el president sinó la llengua desvirtuada del manual d’estil en forma de document intern. La rehabilitació es fa en castellà perquè a una senyora no li dóna la gana entendre la llengua d’allà on viu fa dècades. Anam perdent la llengua.\nHe perdut tantes coses. Ben cert que n’hem guanyades d’altres, ben valuoses. Hem guanyat el sentiment de pèrdua. Tal vegada sembli un descàrrec de nostàlgia però no en som gaire amic. Naturalment anem perdent certes coses, la vida ja ho porta això. Tanmateix no em vull resignar a perdre l’aigua neta, les festes sentides, els carrers dels jocs, els camins oberts, les botigues properes, la feina de tot l’any i la llengua nostra perquè aquestes coses no formen part de les coses que es perden naturalment sinó de les que ens les feim perdre políticament.